Deg yennayer 2005, tuɣal rradyu tis snat txeddem 24/24 n tesaɛtin, kul-as, deg yiḍ deg was, d rradyu i ixeddmen kan s tutlayt tamaziɣt s tentaliyin-is akk ama d taqbaylit neɣ tacawit, tamẓabit, tatargit… Radyu tis snat tesɛa azal d ameqqran ɣer yimsefliden-is am umecṭuḥ am umeqqran, ḥemlen akk ad as-slen medden merra, ama d win yeɣran ama d win ur neɣri ara, imi s-yes tteksen lxiq ɣef wulawen-nsen, tsedhuy-iten, acku tettawi-d ɣef yisental yemxalafen, ama d ccna, isallen, tidwilin yal yiwet s usentel-is…leqdic-is d ayen ifazen s waṭas. Rradyu tis snat teṭṭef amekkan s wazal-is ɣer yimsefliden-is ɣas akken mazal tesɛa lexṣaṣ si lǧiha n wallalen n usnerni.